Vööloomalised
Vööloomalised (Cingulata) on selts loomi imetajate klassis. Sinna kuulub üks nüüdisaegne sugukond, vöölased, ja hulk väljasurnud sugukondi. Varem paigutati vöölased napihambuliste seltsi koos sipelgaõgilaste ja laisiklastega. Vööloomaliste seltsi eristamise põhjuseks on nende evolutsioonilise liini varajane lahknemine ning suured morfofunktsionaalsed erinevused võrreldes napihambuliste liikidega.